KOMMISSIONENS FORORDNING (EF) Nr. 2431/97 af 8. december 1997 om erstatning af bilaget til forordning (EØF) nr. 2177/92 vedrørende den foreløbige forsyningsopgørelse vedrørende sukker for Azorerne og Madeira for perioden 1. juli 1997 til 30. juni 1998 som fastsat i Rådets forordning (EØF) nr. 1600/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved forordning (EF) nr. 2348/96 (2), særlig artikel 10, og
ud fra følgende betragtninger:
I overensstemmelse med artikel 2 i forordning (EØF) nr. 1600/92 blev den foreløbige forsyningsopgørelse for sukker for produktionsåret 1997/98 for Azorerne og Madeira fastsat ved forordning (EF) nr. 1270/97 (3) i første omgang for perioden 1. juli 1997 til 31. december 1997, indtil der foreligger en meddelelse fra de berørte myndigheder om en revidering af de pågældende regioners behov og for ikke at afbryde anvendelsen af den specifikke forsyningsordning; efter at de portugisiske myndigheder har forelagt oplysningerne om disse regioner, har der kunnet fastsættes en opgørelse for hele produktionsåret 1997/98; bilaget til forordning (EØF) nr. 2177/94 (4) i den ved forordning (EF) nr. 1270/97 senest ændrede udgave bør derfor udskiftes,
opgørelserne i forbindelse med den særlige ordning fastlægges for perioden fra den 1. juli 1997 til den 30. juni 1998; den endelige forsyningsopgørelse bør derfor anvendes fra den 1. juli 1997;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Bilaget til forordning (EØF) nr. 2177/92 erstattes af bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. december 1997.